એક નજર ઈતિહાસના પાનાં ઉપર ફેરવો તો આ સત્ય સમજાઈ જશે. ગાંધીજી પરીક્ષામાં નાપાસ થયેલા. વિખ્યાત વિજ્ઞાની આલ્બર્ટ આઈન્સ્ટાઈનને તો સ્કૂલના શિક્ષકો માનસિક રીતે અક્ષમ વિદ્યાર્થી માનતા. બલ્બની શોધ કરનાર એડિસનને તેના શિક્ષકો સ્ટુપિડ ગણતા. વૉલ્ટ ડિઝનીએ સોળ વર્ષની ઉંમરે સ્કૂલ છોડી દીધી હતી. કૉમ્પ્યુટર જગતમાં ક્રાંતિ કરનાર માઈક્રોસોફ્ટના બિલ ગેટ્સ કૉલેજ ડ્રોપ આઉટ છે. ઉર્દૂ વિષયમાં નાપાસ થનાર ગુલઝાર સાહેબની કલમ આજે તેમના ઉર્દૂ દબદબા માટે પ્રખ્યાત છે. પન્નાલાલ પટેલ ચાર ચોપડી ભણેલા. ચાર્લ્સ ડાર્વિન ભણવામાં ઍવરેજ કરતાં પણ નીચે ગણાતા. પ્રખ્યાત કાર્ટૂનિસ્ટ આર.કે. લક્ષ્મણ દસમા ધોરણમાં નાપાસ થયેલા. એટલું જ નહીં, પ્રખ્યાત જે. જે. સ્કૂલ ઑફ આર્ટ્સ દ્વારા એમને એડમિશન આપવાની ના પાડવામાં આવેલી.